phoneee/thai-legal-corpus huggingface dataset:
กฎกระทรวงกฎกระทรวงกำหนดให้ทางน้ำชลประทานคลองปูยูเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๕[๑] อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานคลองปูยู จากกิโลเมตรที่ ๐.๐๐๐ในท้องที่ตำบลเกาะสะท้อน และตำบลโฆษิต อำเภอตากใบ จังหวัดนราธิวาส ถึงกิโลเมตรที่๑๑.๒๕๐ ในท้องที่ตำบลเกาะสะท้อน และตำบลพร่อน อำเภอตากใบ จังหวัดนราธิวาสตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ณ วันที่ ๑๙ มกราคม พ.ศ. ๒๕๕๕ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกฎกระทรวงกำหนดให้ทางน้ำชลประทานคลองปูยูเป็นทางน้ำชลประทานที่จะเรียกเก็บค่าชลประทาน พ.ศ. ๒๕๕๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานคลองปูยูเป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๔) พ.ศ. ๒๕๑๘บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๒๗ กุมภาพันธ์๒๕๕๕ปณตภร/ผู้ตรวจ๒๗ กุมภาพันธ์๒๕๕๕[๑] ราชกิจจานุเบกษาเล่ม ๑๒๙/ตอนที่ ๒๑ ก/หน้า ๑๐/๒๔ กุมภาพันธ์ ๒๕๕๕
ประกาศกรมทรัพยากรธรณีประกาศกรมทรัพยากรธรณีเรื่องให้ซากดึกดำบรรพ์เป็นซากดึกดำบรรพ์ที่ขึ้นทะเบียน ๓๑๐๐๐๑๕๕๕๒อาศัยอำนาจตามความในมาตรา ๒๖ วรรคหนึ่งแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ และข้อ ๔ (๒)แห่งประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒ อธิบดีกรมทรัพยากรธรณีโดยความเห็นชอบของคณะกรรมการคุ้มครองซากดึกดำบรรพ์ กำหนดให้ซากดึกดำบรรพ์รหัสประจำซากดึกดำบรรพ์ THFชื่อซากดึกดำบรรพ์ ภูเวียงโกซอรัสสิรินธรเน (Phuwiangosaurus sirindhornae) .สกุล/ประเภท สัตว์มีกระดูกสันหลัง หน่วยหิน กลุ่มหินโคราชหมวดหินเสาขัว .อายุ ครีเทเชียสตอนต้น ประมาณ ๑๓๐ ล้านปี ลักษณะรูปพรรณ สัณฐาน กระดูกหัวหน่าวด้านขวา (right pubis).ขนาด กว้าง ๒๐.๐ ซ.ม. ยาว๗๐.๗ ซ.ม. หนา ๗.๔ ซ.ม. น้ำหนัก๑๓,๐๙๔ กรัม .สถานที่ที่พบ หลุมขุดค้นไดโนเสาร์ที่ ๑อุทยานแห่งชาติภูเวียง ตำบลเวียงเก่า .อำเภอเวียงเก่าจังหวัด ขอนแก่น.ชื่อผู้ค้นพบ นายวราวุธ สุธีธร และคณะ วันเดือนปีที่พบ มิถุนายน พ.ศ. ๒๕๓๐ .เจ้าของ/หรือผู้ครอบครอง กรมทรัพยากรธรณีเก็บรักษาไว้ที่พิพิธภัณฑ์สิรินธร จังหวัดกาฬสินธุ์ .ตามรูปถ่ายแนบท้ายประกาศนี้เป็นซากดึกดำบรรพ์ที่ขึ้นทะเบียนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๕ กรกฎาคม พ.ศ. ๒๕๕๕นิทัศน์ภู่วัฒนกุลอธิบดีกรมทรัพยากรธรณี[เอกสารแนบท้าย]๑. รูปถ่ายซากดึกดำบรรพ์ รหัสประจำซากดึกดำบรรพ์ THF ๒๕๕๕ ๑ ๐๐๐๑๓(ดูข้อมูลจากภาพกฎหมาย)ปริยานุช/ผู้จัดทำ๑๒ ตุลาคม ๒๕๕๕ปณตภร/ผู้ตรวจ๒๖ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕๔ ง/หน้า ๑๔/๑๐ ตุลาคม ๒๕๕๕
กฎกระทรวงกฎกระทรวงฉบับที่๒ (พ.ศ. ๒๕๓๗)ออกตามความในพระราชบัญญัติการฟื้นฟูสมรรถภาพคนพิการพ.ศ.๒๕๓๔------------ อาศัยอำนาจตามความในมาตรา๔ และมาตรา ๒๐ แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ ข้อ๑ ประเภทของคนพิการมี ดังต่อไปนี้ (๑) คนพิการทางการมองเห็น (๒) คนพิการทางการได้ยินหรือการสื่อความหมาย (๓) คนพิการทางกายหรือการเคลื่อนไหว (๔) คนพิการทางจิตใจหรือพฤติกรรม (๕) คนพิการทางสติปัญญาหรือการเรียนรู้ ข้อ๒ คนพิการทางการมองเห็น ได้แก่ (ก)คนที่มีสายตาข้างที่ดีกว่าเมื่อใช้แว่นสายตาธรรมดาแล้วมองเห็นน้อยกว่า๖/๑๘ หรือ ๒๐/๗๐ ลงไปจนมองไม่เห็นแม้แต่แสงสว่าง หรือ (ข) คนที่มีลานสายตาแคบกว่า ๓๐ องศา (๓) คนพิการทางการได้ยินหรือการสื่อความหมายได้แก่ (ก) คนที่ได้ยินเสียงที่ความถี่ ๕๐๐ เฮิรตซ์๑๐๐๐ เฮิรตซ์ หรือ ๒๐๐๐ เฮิรตซ์ ในหูข้างที่ดีกว่าที่มีความดังเฉลี่ย ดังต่อไปนี้ (๑) สำหรับเด็กอายุไม่เกิน ๗ ปี เกิน ๔๐เดซิเบลขึ้นไปจนไม่ได้ยินเสียง (๒) สำหรับคนทั่วไปเกิน ๕๕เดซิเบลขึ้นไปจนไม่ได้ยินเสียง หรือ (ข)คนที่มีความผิดปกติหรือความบกพร่องในการเข้าใจหรือการใช้ภาษาพูด จนไม่สามารถสื่อความหมายกับคนอื่นได้ ข้อ๔ คนพิการทางกายหรือการเคลื่อนไหวได้แก่ (ก)คนที่มีความผิดปกติหรือความบกพร่องของร่างกายที่เห็นได้อย่างชัดเจน และไม่สามารถประกอบกิจวัตรหลักในชีวิตประจำวันได้ หรือ (ข)คนที่มีการสูญเสียความสามารถในการเคลื่อนไหวมือ แขน ขา หรือลำตัว อันเนื่องมาจากแขนหรือขาขาด อัมพาตหรืออ่อนแรงโรคข้อหรืออาการปวดเรื้อรัง รวมทั้งโรคเรื้อรังของระบบการทำงานของร่างกายอื่น ๆที่ทำให้ไม่สามารถประกอบกิจวัตรหลักในชีวิตประจำวันหรือดำรงชีวิตในสังคมเยี่ยงคนปกติได้ ข้อ๕ คนพิการทางจิตใจหรือพฤติกรรมได้แก่ คนที่มีความผิดปกติ หรือความบกพร่องทางจิตใจ หรือสมองในส่วนของการรับรู้ อารมณ์ ความคิดจนไม่สามารถควบคุมพฤติกรรมที่จำเป็นในการดูแลตนเองหรืออยู่ร่วมกับผู้อื่น ข้อ๖คนพิการทางสติปัญญาหรือการเรียนรู้ ได้แก่ คนที่มีความผิดปกติ หรือความบกพร่องทางสติปัญญาหรือสมพจน์ไม่สามารถเรียนรู้ด้วยวิธีการศึกษาปกติได้ ข้อ๗คนพิการที่มีความผิดปกติหรือความบกพร่องแต่ละประเภทจะมีสิทธิได้รับประโยชน์ตามพระราชบัญญัติการฟื้นฟูสมรรถภาพคนพิการ พ.ศ.๒๕๓๔ ได้ ต่อเมื่อสิ้นสุดการรักษาพยาบาลตามปกติแล้ว แต่ความผิดปกติหรือความบกพร่องดังกล่าวยังคงมีอยู่ ข้อ๘ให้ผู้ประกอบวิชาชีพเวชกรรมสังกัดโรงพยาบาลของกระทรวง ทบวง กรม โรงพยาบาลของรัฐวิสาหกิจและโรงพยาบาลอื่นที่กระทรวงสาธารณสุขประกาศกำหนด เป็นผู้วินิจฉัยความพิการพร้อมทั้งออกเอกสารรับรองความพิการตามแบบท้ายกฎกระทรวงนี้ ให้ไว้ณ วันที่ ๒๘ กรกฎาคม พ.ศ. ๒๕๓๗ อาทิตย์ อุไรรัตน์ รัฐมนตรีว่าการกระทรวงสาธารณสุข+----------------------------------------------------------------------------------------------------------+หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๔ แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔ บัญญัติว่าคนพิการหมายความว่า คนที่มีความผิดปกติหรือบกพร่องทางร่างกาย ทางสติปัญญา หรือทางจิตใจตามประเภทและหลักเกณฑ์ที่กำหนดในกฎกระทรวง สมควรกำหนดประเภทและหลักเกณฑ์คนพิการดังกล่าวจึงจำเป็นต้องตรากฎกระทรวงนี้[รก.๒๕๓๗/๓๔ก/๙/๑๑ สิงหาคม ๒๕๓๗]
ระเบียบคณะกรรมการข้าราชการฝ่ายศาลปกครองว่าด้วยการจ่ายเงินค่ารับรองของประธานศาลปกครองสูงสุด รองประธานศาลปกครองสูงสุด และตุลาการในศาลปกครองสูงสุดพ.ศ. ๒๕๔๓------------------------ อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วย การจ่ายเงินค่ารับรองของประธานศาลปกครองสูงสุด รองประธานศาลปกครองสูงสุด และตุลาการ ในศาลปกครองสูงสุด พ.ศ. ๒๕๔๓" ข้อ ๒[[1]](
คำพิพากษาศาลฎีกาที่ 337/2479หลักกฎหมาย: เรื่องครอบครองรักษามฤดกไว้ให้ผู้เยาว์นั้น แม้จะครอบครองไว้นานเท่าใด ผู้เยาว์ก็ฟ้องเรียกคืนได้ได้ความว่าโจทก์ได้รับมฤดกของตาแลยายผู้วายชนม์เป็นเงิน ๔๐๐ บาท แต่ขณะนั้นโจทก์ยังเยาว์อายุ ๓ ขวบ จำเลยจึงเป็นผู้รักษาเงินนี้ไว้ให้แทน บัดนี้โจทก์อายุได้ ๑๘ ปี นางหลับ นางหลิบป้าผู้ปกครองโจทก์จึงฟ้องเรียกเงินรายนี้จากจำเลย ศาลฎีกาตัดสินให้จำเลยใช้เงินแกโจทก์แลวินิจฉัยว่าคดีเรื่องครอบครองรักษามฤดกไว้ให้ญาติผู้เยาว์นั้น เมื่อยังไม่ได้เรียกร้องคืน จะครอบครองรักษาไว้นานเท่าใดก็ไม่ทำให้โจทก์เสียสิทธิที่จะฟ้องร้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 337/2479นางหลับ นางหลิบ ป้าผู้ปกครองนายเอื้อน อายุ 18 ปีโจทก์นายผลจำเลย ป.พ.พ. ม. 163-169-15เรื่องครอบครองรักษามฤดกไว้ให้ผู้เยาว์นั้น แม้จะครอบครองไว้นานเท่าใด ผู้เยาว์ก็ฟ้องเรียกคืนได้ได้ความว่าโจทก์ได้รับมฤดกของตาแลยายผู้วายชนม์เป็นเงิน ๔๐๐ บาท แต่ขณะนั้นโจทก์ยังเยาว์อายุ ๓ ขวบ จำเลยจึงเป็นผู้รักษาเงินนี้ไว้ให้แทน บัดนี้โจทก์อายุได้ ๑๘ ปี นางหลับ นางหลิบป้าผู้ปกครองโจทก์จึงฟ้องเรียกเงินรายนี้จากจำเลย ศาลฎีกาตัดสินให้จำเลยใช้เงินแกโจทก์แลวินิจฉัยว่าคดีเรื่องครอบครองรักษามฤดกไว้ให้ญาติผู้เยาว์นั้น เมื่อยังไม่ได้เรียกร้องคืน จะครอบครองรักษาไว้นานเท่าใดก็ไม่ทำให้โจทก์เสียสิทธิที่จะฟ้องร้อง(นิติศาสตร์-อมาตย-เทฟโนต์)ศาลชั้นต้น - พระนน+ศาลอุทธรณ์ - พระยา+แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ได้ความว่าโจทก์ได้รับมฤดกของตาแลยายผู้วายชนม์เป็นเงิน ๔๐๐ บาท แต่ขณะนั้นโจทก์ยังเยาว์อายุ ๓ ขวบ จำเลยจึงเป็นผู้รักษาเงินนี้ไว้ให้แทน บัดนี้โจทก์อายุได้ ๑๘ ปี นางหลับ นางหลิบป้าผู้ปกครองโจทก์จึงฟ้องเรียกเงินรายนี้จากจำเลย ศาลฎีกาตัดสินให้จำเลยใช้เงินแกโจทก์แลวินิจฉัยว่าคดีเรื่องครอบครองรักษามฤดกไว้ให้ญาติผู้เยาว์นั้น เมื่อยังไม่ได้เรียกร้องคืน จะครอบครองรักษาไว้นานเท่าใดก็ไม่ทำให้โจทก์เสียสิทธิที่จะฟ้องร้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 337/2479นางหลับ นางหลิบ ป้าผู้ปกครองนายเอื้อน อายุ 18 ปีโจทก์นายผลจำเลย ป.พ.พ. ม. 163-169-15เรื่องครอบครองรักษามฤดกไว้ให้ผู้เยาว์นั้น แม้จะครอบครองไว้นานเท่าใด ผู้เยาว์ก็ฟ้องเรียกคืนได้ได้ความว่าโจทก์ได้รับมฤดกของตาแลยายผู้วายชนม์เป็นเงิน ๔๐๐ บาท แต่ขณะนั้นโจทก์ยังเยาว์อายุ ๓ ขวบ จำเลยจึงเป็นผู้รักษาเงินนี้ไว้ให้แทน บัดนี้โจทก์อายุได้ ๑๘ ปี นางหลับ นางหลิบป้าผู้ปกครองโจทก์จึงฟ้องเรียกเงินรายนี้จากจำเลย ศาลฎีกาตัดสินให้จำเลยใช้เงินแกโจทก์แลวินิจฉัยว่าคดีเรื่องครอบครองรักษามฤดกไว้ให้ญาติผู้เยาว์นั้น เมื่อยังไม่ได้เรียกร้องคืน จะครอบครองรักษาไว้นานเท่าใดก็ไม่ทำให้โจทก์เสียสิทธิที่จะฟ้องร้อง(นิติศาสตร์-อมาตย-เทฟโนต์)ศาลชั้นต้น - พระนน+ศาลอุทธรณ์ - พระยา+แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร :การปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงปลาทะเลตามพระราชบัญญัติมาตรฐานสินค้าเกษตรพ.ศ. ๒๕๕๑[๑] ด้วยคณะกรรมการมาตรฐานสินค้าเกษตร เห็นสมควรกำหนดมาตรฐานสินค้าเกษตร เรื่องการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงปลาทะเลเป็นมาตรฐานทั่วไปตามพระราชบัญญัติมาตรฐานสินค้าเกษตร พ.ศ. ๒๕๕๑เพื่อส่งเสริมสินค้าเกษตรให้ได้คุณภาพมาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑รัฐมนตรีว่าการกระทรวงเกษตรและสหกรณ์จึงออกประกาศ เรื่อง กำหนดมาตรฐานสินค้าเกษตร: การปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงปลาทะเล มาตรฐานเลขที่มกษ. 7429 - 2555 ไว้เป็นมาตรฐานทั่วไป ดังมีรายละเอียดแนบท้ายประกาศนี้ประกาศณ วันที่ ๒๔ กันยายน พ.ศ. ๒๕๕๕ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตรการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงปลาทะเล(มกษ. 7429 - 2555)(ดูข้อมูลจากภาพกฎหมาย)ปริยานุช/ผู้จัดทำ๒๐ พฤศจิกายน๒๕๕๕ชาญ/ผู้ตรวจ๒๖ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗๓ ง/หน้า ๙/๑๖ พฤศจิกายน ๒๕๕๕
เทศบัญญัติเทศบาลเมืองหนองปรือเทศบัญญัติเทศบาลเมืองหนองปรือเรื่องการลดหย่อนไม่ต้องเสียภาษีบำรุงท้องที่ในเขตเทศบาลเมืองหนองปรือพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลเมืองหนองปรือว่าด้วยการลดหย่อนไม่ต้องเสียภาษีบำรุงท้องที่ ในเขตเทศบาลเมืองหนองปรือขึ้นบังคับใช้อาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ประกอบกับมาตรา ๖ และมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘แก้ไขเพิ่มเติมถึง (ฉบับที่ ๓) พ.ศ. ๒๕๔๓เทศบาลเมืองหนองปรือโดยได้รับความเห็นชอบจากสภาเทศบาลเมืองหนองปรือและความเห็นชอบจากผู้ว่าราชการจังหวัดชลบุรี จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองหนองปรือเรื่อง การลดหย่อนไม่ต้องเสียภาษีบำรุงท้องที่ ในเขตเทศบาลเมืองหนองปรือ พ.ศ. ๒๕๕๑ข้อ ๒ เทศบัญญัตินี้ให้ใช้บังคับภายในเขตเทศบาลเมืองหนองปรือ ตั้งแต่วันที่ได้ประกาศไว้โดยเปิดเผย ณสำนักงานเทศบาลเมืองหนองปรือ แล้วเจ็ดวันข้อ ๓ บรรดาข้อบังคับ ระเบียบหรือคำสั่งอื่นใดซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ ในเทศบัญญัตินี้บุคคลธรรมดา หมายความว่าบุคคลตามความหมายแห่งประมวลกฎหมายแพ่งและพาณิชย์ และให้หมายความรวมถึงคณะบุคคลที่มิใช่นิติบุคคลด้วยที่อยู่อาศัย หมายความว่าบ้านเรือน ตึก กระท่อมหรือสิ่งปลูกสร้างที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชน์ในการประกอบการค้าของเจ้าของที่ดินที่เลี้ยงสัตว์ หมายความว่าพื้นที่ซึ่งใช้ประโยชน์ในการเลี้ยงสัตว์ที่เป็นประโยชน์ในการประกอบอาชีพหรือยังชีพของเจ้าของที่ดินไม่ว่าจะเป็นสัตว์ปีก แมลง สัตว์บกหรือสัตว์น้ำหรือครึ่งบกครึ่งน้ำใด ๆ ก็ตามโดยการเลี้ยงสัตว์ในที่ดินดังกล่าวอาจเป็นสถานที่ให้อาหารสัตว์หรือแหล่งอาหารของสัตว์หรือแหล่งพักนอนของสัตว์แหล่งควบคุมกักกันสัตว์หรือหลายกรณีประกอบกันก็ได้ที่ประกอบกสิกรรม หมายความว่าพื้นที่ซึ่งใช้ประโยชน์ในการเพาะปลูกพืชผลที่เป็นประโยชน์ในการประกอบอาชีพหรือยังชีพโดยอาจเป็นพืชล้มลุก พืชยืนต้นหรือพืชน้ำใด ๆ ก็ตามของเจ้าของที่ดินข้อ ๕ บุคคลธรรมดารายหนึ่งรายใดหรือหลายคนซึ่งเป็นเจ้าของที่ดินแปลงเดียวหรือหลายแปลงในเขตเทศบาลเมืองหนองปรือและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่เป็นจำนวนหนึ่งร้อยตารางวาการลดหย่อนไม่ต้องเสียภาษีตามวรรคหนึ่งเจ้าของที่ดินรายหนึ่ง หรือหลายรายร่วมกันมีสิทธิได้รับการลดหย่อนตามเทศบัญญัตินี้สำหรับที่ดินแปลงเดียวหรือหลายแปลงเพียงคราวเดียวข้อ ๖ ที่ดินที่มีสิ่งปลูกสร้าง และใช้สิ่งปลูกสร้างนั้นเป็นสถานการค้าหรือให้เช่าไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้นข้อ ๗ ให้นายกเทศมนตรีเมืองหนองปรือมีหน้าที่รักษาการให้เป็นไปตามเทศบัญญัตินี้และให้มีอำนาจออกระเบียบ ข้อบังคับ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๐ มิถุนายน พ.ศ. ๒๕๕๑มายไชยนิตย์นายกเทศมนตรีเมืองหนองปรือวัชศักดิ์/ผู้จัดทำ๑๒มกราคม ๒๕๕๒[๑] ราชกิจจานุเบกษาเล่ม ๑๒๖/ตอนที่ ๑ ง/หน้า ๑/๑ มกราคม ๒๕๕๒
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 66 /2543เรื่อง หลักเกณฑ์การรายงานข้อร้องเรียนของลูกค้าและผลการพิจารณาข้อร้องเรียนของบริษัทหลักทรัพย์ อาศัยอํานาจตามความในข้อ 23 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 และข้อ 2แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง หลักเกณฑ์เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 23 พฤศจิกายนพ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้บริษัทหลักทรัพย์รายงานข้อร้องเรียนและผลการพิจารณาข้อร้องเรียนของลูกค้าที่มีมูลค่าความเสียหายตามข้อร้องเรียนเกินกว่าห้าหมื่นบาท ไม่ว่าบริษัทหลักทรัพย์ตกลงที่จะชดใช้ค่าเสียหายให้แก่ลูกค้าหรือไม่ก็ตาม ต่อสํานักงานภายในสิบห้าวันนับแต่วันสุดท้ายของแต่ละไตรมาสข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 15 ธันวาคม พ.ศ. 2543 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลป่าหวายนั่ง ตำบลโคกงาม ตำบลบ้านฝางและตำบลหนองบัวอำเภอบ้านฝาง จังหวัดขอนแก่นให้เป็นเขตปฏิรูปที่ดินพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๓พฤศจิกายน พ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลป่าหวายนั่ง ตำบลโคกงาม ตำบลบ้านฝางและตำบลหนองบัว อำเภอบ้านฝางจังหวัดขอนแก่น ให้เป็นเขตปฏิรูปที่ดินอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลป่าหวายนั่ง ตำบลโคกงาม ตำบลบ้านฝาง และตำบลหนองบัว อำเภอบ้านฝางจังหวัดขอนแก่น ให้เป็นเขตปฏิรูปที่ดิน พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลป่าหวายนั่ง ตำบลโคกงาม ตำบลบ้านฝาง และตำบลหนองบัวอำเภอบ้านฝาง จังหวัดขอนแก่น ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลป่าหวายนั่ง ตำบลโคกงามตำบลบ้านฝาง และตำบลหนองบัว อำเภอบ้านฝาง จังหวัดขอนแก่น ให้เป็นเขตปฏิรูปที่ดินพ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลป่าหวายนั่งตำบลโคกงาม ตำบลบ้านฝาง และตำบลหนองบัว อำเภอบ้านฝาง จังหวัดขอนแก่นมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าสาวถี ในส่วนที่มีสภาพเป็นป่าเสื่อมโทรมแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๘๗ ก/หน้า ๒๓/๒๓ พฤศจิกายน ๒๕๕๒
ประกาศคณะกรรมการกํากับตลาดทุนที่ ทธ. 10 /2557เรื่อง การจัดให้มีหน่วยงานกํากับดูแลการปฏิบัติงานของผู้ประกอบธุรกิจ(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกความใน (ข) ของ (4) ในข้อ 4 แห่งประกาศคณะกรรมการกํากับตลาดทุน ที่ ทธ. 39/2555 เรื่อง การจัดให้มีหน่วยงานกํากับดูแลการปฏิบัติงานของผู้ประกอบธุรกิจ ลงวันที่ 14 สิงหาคม พ.ศ. 2555 และให้ใช้ความต่อไปนี้แทน "(ข) ผู้รับผิดชอบสูงสุดในหน่วยงานกํากับดูแลการปฏิบัติงานต้องเป็นบุคคลที่สามารถทํางานในประเทศไทยได้เต็มเวลา รวมทั้งมีคุณสมบัติและไม่มีลักษณะต้องห้ามตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน" ข้อ 2 ให้ยกเลิกข้อ 6 และข้อ 7 แห่งประกาศคณะกรรมการกํากับตลาดทุน ที่ ทธ. 39/2555 เรื่อง การจัดให้มีหน่วยงานกํากับดูแลการปฏิบัติงานของผู้ประกอบธุรกิจ ลงวันที่ 14 สิงหาคม พ.ศ. 2555 ข้อ 3 ให้ยกเลิกความในข้อ 8 แห่งประกาศคณะกรรมการกํากับตลาดทุน ที่ ทธ. 39/2555 เรื่อง การจัดให้มีหน่วยงานกํากับดูแลการปฏิบัติงานของผู้ประกอบธุรกิจ ลงวันที่ 14 สิงหาคม พ.ศ. 2555 และให้ใช้ความต่อไปนี้แทน "ข้อ 8 ในกรณีที่ปรากฏข้อเท็จจริงว่าผู้รับผิดชอบสูงสุดในหน่วยงานกํากับดูแลการปฏิบัติงานมีลักษณะไม่เป็นไปตามที่กําหนดในข้อ 4(4) (ข) หรือได้พ้นจากการปฏิบัติหน้าที่ตามที่ได้รับแต่งตั้ง ให้ผู้ประกอบธุรกิจดําเนินการดังต่อไปนี้ (1) แต่งตั้งบุคลากรรายใหม่ซึ่งมีคุณสมบัติตามที่กําหนดในประกาศนี้ภายในสามเดือนนับแต่วันที่รู้ถึงข้อเท็จจริงดังกล่าวหรือวันที่พ้นจากตําแหน่ง แล้วแต่กรณี เว้นแต่จะได้รับผ่อนผันจากสํานักงาน (2) แต่งตั้งบุคลากรอื่นที่เป็นบุคลากรในธุรกิจตลาดทุนได้โดยชอบตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน เพื่อให้รับผิดชอบแทนชั่วคราวในระหว่างที่ยังดําเนินการตาม (1) ไม่แล้วเสร็จ โดยบุคคลดังกล่าวต้องไม่ได้ปฏิบัติงานในตําแหน่งอื่นที่อาจก่อให้เกิดความขัดแย้งทางผลประโยชน์กับการทําหน้าที่กํากับดูแลการปฏิบัติงานของผู้ประกอบธุรกิจ" ข้อ 4 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไป ประกาศ ณ วันที่ 3 มิถุนายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดนครศรีธรรมราชฉบับที่๖๓ (พ.ศ. ๒๕๔๙)เรื่องกำหนดเส้นทางสำหรับการขนส่งประจำทางด้วยรถโดยสารที่ทดแทนเส้นทางการขนส่งโดยรถขนาดเล็ก[๑] ด้วย คณะกรรมการควบคุมการขนส่งทางบกประจำจังหวัดนครศรีธรรมราชได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครศรีธรรมราชในการประชุมครั้งที่๑/๒๕๔๙ เมื่อวันที่ ๗ กรกฎาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสารหมวด ๔ จังหวัดนครศรีธรรมราช สายที่ ๘๔๖๑ นครศรีธรรมราช-ปากลง โดยให้ใช้รายละเอียดเส้นทางดังนี้คือสายที่๘๔๖๑ ชื่อเส้นทาง นครศรีธรรมราช-ปากลงเริ่มต้นจากสถานที่จอดรถโดยสารประจำทางจังหวัดนครศรีธรรมราชไปตามทางหลวงแผ่นดินหมายเลข ๔๐๑๖ ผ่านสี่แยกเบญจมราชูทิศ บ้านยวนแหล สามแยกบ้านตาลสถาบันราชภัฏนครศรีธรรมราช อำเภอพรหมคีรี บ้านพรหมโลก สามแยกคีรี สี่แยกดอนคา บ้านในตูลจนถึงสามแยกนาเหรง แยกซ้ายไปตามทางหลวงแผ่นดินหมายเลข ๔๑๔๐ ถึงสามแยกโรงเหล็ก แยกขวาไปตามทางหลวงแผ่นดินหมายเลข๔๑๘๖ ผ่านบ้านเขาเหล็ก บ้านหวายช่อ บ้านนบและสามแยกห้วยพาน ไปสุดเส้นทาง ณ สถานที่จอดรถโดยสารประจำทางบ้านปากลงประกาศณ วันที่ ๓๑ ตุลาคม พ.ศ. ๒๕๔๙วิชมทองสงค์ผู้ว่าราชการจังหวัดนครศรีธรรมราชประธานกรรมการควบคุมการขนส่งทางบกประจำจังหวัดนครศรีธรรมราชวัชศักดิ์/ผู้จัดทำ๒๗มีนาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๒๖ ง/หน้า ๑๔๔/๒๒ มีนาคม ๒๕๕๐
พระราชกฤษฎีกาพระราชกฤษฎีกาจัดตั้งนิคมสร้างตนเองในท้องที่อำเภอบันนังสตาอำเภอรามันและอำเภอเบตง จังหวัดยะลา พ.ศ. ๒๕๑๗ ภูมิพลอดุลยเดชป.ร.ให้ไว้ณ วันที่ ๑๖ ธันวาคม พ.ศ. ๒๕๑๗เป็นปีที่๒๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งนิคมสร้างตนเองในท้องที่อำเภอบันนังสตา อำเภอรามัน และอำเภอเบตง จังหวัดยะลาอาศัยอำนาจตามความในมาตรา ๑๙๒ของรัฐธรรมนูญแห่งราชอาณาจักรไทย และมาตรา ๗แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งนิคมสร้างตนเองในท้องที่อำเภอบันนังสตา อำเภอรามัน และอำเภอเบตง จังหวัดยะลา พ.ศ. ๒๕๑๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งนิคมสร้างตนเองในท้องที่อำเภอบันนังสตา อำเภอรามัน และอำเภอเบตง จังหวัดยะลาภายในแนวเขตที่ดินตามแผนที่ท้ายพระราชกฤษฎีกานี้มาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการสัญญา ธรรมศักดิ์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งนิคมสร้างตนเองในท้องที่อำเภอบันนังสตา อำเภอรามัน และอำเภอเบตง จังหวัดยะลา พ.ศ. ๒๕๑๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากที่ดินของรัฐในท้องที่อำเภอบันนังสตา อำเภอรามัน และอำเภอเบตง จังหวัดยะลาเหมาะสมที่จะจัดตั้งเป็นนิคมสร้างตนเองเพื่อให้ประชาชนได้มีที่ตั้งเคหสถานและประกอบอาชีพเป็นหลักแหล่งในที่ดินนั้น จึงจำเป็นต้องตราพระราชกฤษฎีกานี้ขึ้นศิรวัชร์/จัดทำ๑๖พฤษภาคม ๒๕๖๐[๑] ราชกิจจานุเบกษาเล่ม ๙๑/ตอนที่ ๒๒๐/ฉบับพิเศษ หน้า ๔/๒๓ ธันวาคม ๒๕๑๗
คำพิพากษาศาลฎีกาที่ 65456หลักกฎหมาย: การขอทุเลาการบังคับคดีในระหว่างอุทธรณ์ เมื่อศาลอุทธรณ์มีคำสั่งไม่อนุญาตแล้ว คู่ความจะฎีกาต่อไปหาได้ไม่ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 175/2491นายโซเตียง แซ่ล้อ กับพวกจำเลย ป.วิ.พ. ม. 231การขอทุเลาการบังคับคดีในระหว่างอุทธรณ์ เมื่อศาลอุทธรณ์มีคำสั่งไม่อนุญาตแล้ว คู่ความจะฎีกาต่อไปหาได้ไม่(ศิลปสิทธิวินิจฉัย-ปรีชาวินิจฉัย-จำรูญเนติศาสตร์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 175/2491นายโซเตียง แซ่ล้อ กับพวกจำเลย ป.วิ.พ. ม. 231การขอทุเลาการบังคับคดีในระหว่างอุทธรณ์ เมื่อศาลอุทธรณ์มีคำสั่งไม่อนุญาตแล้ว คู่ความจะฎีกาต่อไปหาได้ไม่(ศิลปสิทธิวินิจฉัย-ปรีชาวินิจฉัย-จำรูญเนติศาสตร์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ